CELEX: 62010TN0203
Language: sk
Date: 2010-04-30 00:00:00
Title: Vec T-203/10: Žaloba podaná 30. apríla 2010 — Stichting Woonpunt a i./Komisia

3.7.2010   
            
            
               SK
            
            
               Úradný vestník Európskej únie
            
            
               C 179/51
            
         Žaloba podaná 30. apríla 2010 — Stichting Woonpunt a i./Komisia
   (Vec T-203/10)
   2010/C 179/87
   Jazyk konania: holandčina
   
      Účastníci konania
   
   
      Žalobkyne: Stichting Woonpunt (Beek, Holandsko), Stichting Com.wonen (Rotterdam, Holandsko), Woningstichting Haag Wonen (Haag, Holandsko), Stichting Woonbedrijf SWS.Hhvl (Eindhoven, Holandsko) (v zastúpení: E. Henny, T. Ottervanger a P. Glazener, advokáti)
   
      Žalovaná: Európska komisia
   
      Návrhy žalobkýň
   
   
               —
            
            
               zrušiť rozhodnutie Komisie, pokiaľ sa týka existujúcej pomoci, v súlade s článkom 263 ZFEÚ,
            
         
               —
            
            
               zrušiť rozhodnutie Komisie, pokiaľ sa týka novej pomoci, v súlade s článkom 263 ZFEÚ,
            
         
               —
            
            
               zaviazať Komisiu na náhradu trov konania.
            
         
      Žalobné dôvody a hlavné tvrdenia
   
   Žalobkyne navrhujú zrušenie rozhodnutia Komisie K(2009) 9963 v konečnom znení z 15. decembra 2009 týkajúce sa pomoci E 2/2005 a N 642/2009 (Holandsko) — Existujúca pomoc a špeciálna pomoc pre projekt určená podnikom bytovej výstavby.
   Žalobkyne na podporu svojej žaloby uvádzajú osem dôvodov. Žalobné dôvody a hlavné tvrdenia sú rovnaké ako vo veci T-202/10 Stichting Woonlinie a i./Komisia.
   Na podporu ich druhého návrhu žalobkyne uvádzajú tri dodatočné dôvody.
   Po prvé Komisia porušila články 107 a 108 ZFEÚ, ako aj nariadenie č. 659/1999 (1) tým, že považovala pomoc pre projekt pre upadajúce urbanistické zóny za súčasť existujúcej schémy pomoci a uložila záväzné podmienky bez toho, aby dodržala postup stanovený nariadením č. 659/1999.
   Po druhé žalobkyne tvrdia, že Komisia neprávom vychádzala z toho, že štvrté kritérium rozsudku Altmark (2) nie je splnené, pretože podniky bytovej výstavby sa nevyberali prostredníctvom verejného obstarávania. Komisia mala iba preskúmať, či opatrenie nie je nehospodárne.
   Po tretie žalobkyne uvádzajú, že Komisia mala preskúmať, či za službu verejného hospodárskeho záujmu existovala nadmerná náhrada.
   
      (1)  Nariadenie Rady (ES) č. 659/1999 z 22. marca 1999 ustanovujúce podrobné pravidlá na uplatňovanie článku 93 Zmluvy o ES (Ú. v. ES L 83, s. 1; Mim. vyd. 08/001 s. 339).
   
      (2)  Rozsudok z 24. júla 2003, Altmark Trans, C-280/00, Zb. s. I-7747.